DR klar med app på Samsungs Smart-tv platform

Hvis du er en såkaldt ”cable-cutter” og ejer af et Samsung fjernsyn af nyere dato – fra 2016 og frem – vil du allerede fra i dag kunne downloade den nye DR app til fjernsynets Smart TV platform. Appen giver adgang til al DR’s TV indhold.

Klar om morgenen

Samtidig med at appen udkommer ændrer DR også måden hvorpå de gør indhold tilgængeligt. Fra nu af vil programmerne være at finde i appen allerede fra om morgenen kl. 06.00 – og man kan altså se sine favoritprogrammer så snart man har lyst den dag de kommer på flow-tv.

Let at installere

Hvis du har et TV fra 2016, 17 eller 18 – eller i øvrigt investerer i et nyt Samsung TV i 2019 – er her en kort guide til, hvordan du får fat i den nye DR app:

Åbn Smart Hub ved at trykke på hjem knappen på din fjernbetjening

Gå til Apps Store

Søg efter DR – eller find den under kategorien Livsstil

Installer appen

Hvis du ønsker at tilføje DR til startsiden kan du trykke ”pil op” når du er på appen og vælge ”Føj til Start”.

DR klar med app på Samsungs Smart-tv platform